Beurtkrag tot 20:00 Donderdagaand | Netwerk24
14 Junie 2018 18:31
Eskom sal Donderdagaand begin om beurt krag toe te pas omdat die nasionale kragtoevoer onder erge druk verkeer.
Luidens ’n verklaring deur Eskom is vlak-een beurtkrag van 17:41 by sommige munisipaliteite ingestel. Die kragonderbrekings sal volgens Eskom tot 20:00 vanaand voortduur.
Eskom het kort voor dit ’n ander verklaring uitgereik waarin die kragreus verbruikers vra om Donderdagaand krag te bespaar om die moontlike toepassing van beurtkrag te verhoed.
Die nasionale kragtoevoer sal Donderdagaand weens die staking deur Eskom-werkers onder erge druk verkeer, lui die verklaring.
Mense word aangeraai om op Eskom se webtuiste te gaan kyk of hulle plaaslike munisipaliteit deur beurtkrag geraak word.
* Eskom het beurtkrag Donderdagaand om 19:59 afgelas en krag sal weer normaal voorsien word.
Phasiwe sê dit sal by sommige munisipaliteite dalk langer neem voordat die kragtoevoer in die gebiede volkome herstel is.